Siktet for å ha drept broren – dømt for grovt bedrageri
Mannen i 20-årene som er siktet for å ha drept sin egen bror i Lørenskog fredag er tidligere dømt for grovt bedrageri og grov overtredelse av veitrafikkloven. Lørdag 2. mars ble siktede besluttet varetektsfengslet med brev- og besøksforbud av Romerike og Glåmdalen tingrett.  Påtalemyndigheten ønsket full isolasjon, men dette ble ikke tatt til følge. Tingretten har besluttet at kun slutningen av kjennelsen skal gjøres kjent for offentligheten. Det var fredag kveld en mann ble funnet død i en leilighet i Lørenskog. Både avdøde og den siktede broren er norske statsborgere i 20-årene. Avdøde var påført skuddskade. Politiet har beslaglagt et våpen som de mener kan knyttes til handlingen. Bistandsadvokat Trond Eirik Aansløkken skriver i en SMS til VG lørdag kveld at de pårørende har det tungt: – Familien er i sjokk og sliter med å ta innover seg den tragiske hendelsen. De ber om forståelse for at de trenger ro i denne vanskelige situasjonen, sier Aansløkken. Stakk fra trafikkulykke Siktede er tidligere domfelt:  VG har lørdag ettermiddag vært i kontakt med forsvarer Sugin Varatharajan.  – Jeg ønsker ikke å kommentere saken på nåværende tidspunkt av hensyn til familien, sier forvareren til VG. Påtaleansvarlig Camilla Ek Sørensen svarte ikke på VGs henvendelser lørdag ettermiddag. Ordføreren: – Ubeskrivelig trist Ordfører i Lørenskog, Amine Mabel Andresen (H), bor selv i blokken ved siden av åstedet. Hun har bodd i nabolaget i 20 år.  Lørdag er det lagt ned blomster og tent lys utenfor blokken.  – Det er ubeskrivelig trist hele situasjonen. Mine tanker går til de pårørende og bekjente av de som er involvert her, sier Andersen til VG lørdag ettermiddag. Kommunen har ikke satt krisestab, men er i tett dialog med politiet og er klar for å iverksette tiltak hvis det trengs.
En mann i 20-årene er siktet for drap på egen bror i Lørenskog fredag 1. mars. Siktede er tidligere dømt for grovt bedrageri og grov overtredelse av veitrafikkloven. Avdøde hadde skuddskade da han ble funnet. Politiet har beslaglagt et våpen. Bistandsadvokat Trond Eirik Aansløkken sier pårørende er i sjokk og trenger ro. Forsvarer Sugin Varatharajan ønsker ikke å kommentere saken.